Case ID: 1204489
Sentence 1: İşin halları: Birinci instansiya məhkəməsinin hökmünə əsasən Məhkum ona görə təqsirli bilinib məhkum edilmişdir ki, o, Şabran şəhər sakini Zərərçəkmiş şəxs, özünün arvadı (xx.xx.2015-ci il tarixdə vəfat etmiş) ilə 2014-cü ilin yay aylarında dəqiq tarixi istintaqa məlum olmayan gündə gecə saatlarında yaşadığı evin həyətində cinsi əlaqədə olarkən yaxaladıqdan sonra həmin vaxt Zərərçəkmiş şəxs bağışlasa da, sonradan Zərərçəkmiş şəxs şəhər camaatı içərisində onun haqqında nalayiq ifadələr işlətməsi səbəbindən qısqanclıq zəminində qisas almaq məqsədi ilə sonuncunu qəsdən öldürməyi qərara alıb niyyətini həyata keçirmək üçün münasib vaxt və şərait yaranmasını gözləmiş, xx xxxxxx 2018-ci il tarixdə, günorta saatlarında tanışı X1 ilə yaşadığı evin yaxınlığında spirtli içki qəbul etdikdən sonra sonuncu ilə birlikdə yaşadığı evə qayıtmış və yenidən spirtli içki qəbul edib orta dərəcəli alkoqol sərxoşluğu vəziyyətinə düşüb həmin gün Zərərçəkmiş şəxs ilə görüşüb qisas almaq vaxtı olduğunu düşünərək sonuncunu qəsdən öldürüb öz niyyətini həyata keçirmək üçün mebel düzəltmək adı ilə XX vasitəsi ilə Zərərçəkmiş şəxs yaşadığı evə dəvət etmiş, sonuncu dəvətini qəbul edib onun yaşadığı evə gəlmiş və ümumi məsələlər barədə bir qədər söhbət etdikdən sonra həmin gün saat 23 radələrində XX oradan getmiş, bundan sonra Zərərçəkmiş şəxs ilə cinsi əlaqədə olarkən onları görməsini xatırladıb həmin vaxt ona güzəşt etdiyini dedikdə Zərərçəkmiş şəxs pozğun qadın olduğunu, başqa insanlarla da cinsi əlaqədə olduğunu bildirdiyindən məhkumla arasında mübahisə yaranmış, bu zaman masanın üzərində olan içi su ilə dolu “aroma” şirəsinin şüşə qabını qəsdən Zərərçəkmiş şəxs baş nahiyəsinə vurmuş və öz niyyətini həyata keçirmək üçün mətbəxə keçib oradan götürdüyü mətbəx bıçağı ilə silahlanıb mübahisənin baş verdiyi evdə olan ailə üzvləri və qonşuların eşidib bilməmələri üçün sonuncunu həyətdə yerləşən yardımçı tikiliyə aparmış və orada mətbəx bıçağı ilə qəsdən Zərərçəkmiş şəxs həyat üçün vacib orqanlarının yerləşdiyi müxtəlif nahiyyələrinə çoxsaylı zərbələr vurub, sağlamlığına ağır zərərvurmanın əlamətlərinə malik olan döş qəfəsinin sağ yarısının ön divarının öndən-arxaya istiqamətdə gedərək döş və qarın boşluğuna nüfuz edib sağ ağ ciyər və qara ciyərin zədələnməsi ilə müşayiət olunan 1 (bir) ədəd və sol qarınüstü nahiyənin ön divarının nazik bağırsağın ilgəyinin zədələnməsı ilə müşayiət olunan 1 (bir) ədəd deşilmiş-kəsilmiş yaraları, sağlamlığa yüngül zərər vurmanın əlamətlərinə malik olan sol qarınüstü nahiyənin ön divarının boşluğa nüfuz etməyən 1 (bir)ədəd və sol budun soldan-sağa istiqamətə gedən 1 (bir) ədəd deşilmiş-kəsilmiş yaraları, sağlamlığı zərər vurmadığından dərəcələri təyin olunmayan baş təpə nahiyyəsinin və alt dodağın əzilmiş yaraları, alın nahiyyəsinin, üzün, burunun, sol bazu və dirsəyin, sol kürəyin sıyrıqları, alt və üst dodağın qançırları kimi xəsarətlər yetirmiş, sonuncu aldığı xəsarətlərdən hadisə yerində ölmüş və bununla da o Zərərçəkmiş şəxs qəsdən öldürüb həyatdan məhrum etmişdir.